**TÁJÉKOZTATÁS KÖZTERÜLETI TÉRFIGYELŐ KAMERARENDSZER ALKALMAZÁSÁRÓL**

Ezúton tájékoztatjuk Önöket, hogy a Németbánya Község Önkormányzata (8581 Németbánya, Fő tér 3.) – a továbbiakban: Adatkezelő - a közterület felügyeletről szóló 1999. évi LXIII. tv. 7. § (3-4) bekezdése alapján jogosult közterületen kamerát működtetni.

A közterületi térfigyelő kamera rendszer központi megfigyelő és rögzítő, illetve adatkezelő helyisége a Németbánya Fő tér 3. sz alatti Faluházban lévő polgármesteri irodahelyiség.

Tájékoztatjuk Önöket, hogy a kép-, és hangfelvétel rögzítés, felhasználás és megőrzés szabályaira a közterület felügyeletről szóló 1999. évi LXIII. tv rendelkezési, valamint az információs önrendelkezési jogról és információszabadságról szóló 2011. évi CXII. tv. (Info tv.) rendelkezési az irányadóak.

Az Adatkezelő elsősorban

1. az általános közbiztonság növelése,
2. közterület általános rendje megtartásának elősegítése,
3. bűnmegelőzés

céljából alkalmazza a megfigyelő rendszert. Az elektronikus megfigyelőrendszer működtetéséhez az 1999. évi LXIII. tv alapján figyelem felhívó jelzés alkalmazása mellett, a jelen tájékoztató ismeretében, mint ráutaló magatartással történik a hozzájárulás.

A kezelt adatok köre: a megfigyelt területre belépő személyek kép és hangfelvételeken látszódó arcképmása, hangja és egyéb személyes adatai. A kamera a hét minden napján, 24 órában üzemel.

Az adatkezelés időtartama:

A felvétel, mint személyes adat csak a cél megvalósulásához szükséges ideig kezelhető.

* rendkívüli eseményeket nem tartalmazó felvételek adatkezelési időtartama: ezen adatok a rögzítést követő 8 napig kezelhetők, utána törölni kell,
* a rendkívüli eseményeket tartalmazó felvételek adatkezelési időtartama: nem haladhatja meg a 30 napot.

Az, akinek jogát, vagy jogos érdekét a felvétellel rögzített esemény, cselekmény, vagy intézkedés sérti, kérheti, hogy a felvételt a felügyelet annak továbbításáig, de legkésőbb a kérelem benyújtását követő 30 napig ne törölje. Ilyen kérelmet csak az alábbi esetekben lehet benyújtani:

1. elkövetett bűncselekmény, vagy szabálysértés miatt indult eljárások,
2. elkövetett jogsértés miatt indult közigazgatási hatósági eljárásban,
3. a felvételen szereplő személy által, jogainak gyakorlása érdekében indított eljárásban.

A közterületen készült felvétel:

a) a terrorcselekmények vagy más bűncselekmények megelőzése, felderítése és megszakítása céljából,

b) a nemzetbiztonsági védelmi és elhárítási, információszerzési, továbbá nemzetbiztonsági, iparbiztonsági, belső biztonsági és bűnmegelőzési ellenőrzési feladatok ellátása céljából,

c) a katasztrófavédelmi, tűzvédelmi hatósági feladatok ellátása céljából, illetve

d) körözött személy, vagy tárgy azonosítása érdekében

is felhasználható.

Tájékoztatjuk, hogy személyes adatairól bármikor tájékoztatást kérhet az Adatkezelőtől. Kérheti továbbá az Info tv. vonatkozó rendelkezései szerint személyes adatainak helyesbítését, illetve zárolását és tiltakozhat személyes adatai kezelése ellen.

Jogsértés esetén az alábbi jogérvényesítési lehetőségek illetik meg:

Nemzeti Adatvédelmi és Információszabadság Hatóság

Postacím: 1530 Budapest, Pf.: 5.

Cím: 1125 Budapest, Szilágyi Erzsébet fasor 22/c.
Telefon: +36 (1) 391-1400
Fax: +36 (1) 391-1410
E-mail: ugyfelszolgalat@naih.hu
URL https://naih.hu
koordináták: É 47°30'56''; K 18°59'57''

Fentiek kívül a jogainak megsértése esetén bírósághoz fordulhat. A bíróság az ügyben soron kívül jár el. A pert az érintett - választása szerint - a lakóhelye, vagy tartózkodási helye szerint illetékes törvényszék előtt is megindíthatja.

Kamerával megfigyelt területek:

Németbánya Fő tér 3 E-on oszlopra felszerelt 2 db kamera ( körforgalmat és a Faluház parkolóját figyeli )